ཕུ་བོས་མཚམས་སྦྱོར་བྱས་པ་ལྟར།ཁོང་གིས་ཡོངས་ཁྱབ་གློག་ཤུགས་ཀུང་ཟིནས་ལས་ཀ་ཞིག་རྙེད།དེའང་ཁོང་གིས་དེ་སྔ་རྩིས་ཚན་གྱི་སྐོར་སྦྱངས་ཡོད་པས་ཁོང་ལ་ཀུང་ཟིའི་ཚོད་ལྟ་ཁང་ནས་ཞིབ་འཇུག་གི་སྙན་ཞུ་འབྲི་རུ་བཅུགཁོང་ཚན་རིག་པ་དང་གྲོགས་སུ་འགྱུར་བར་དགའ་བོ་ཡོད་ནའང་ལས་ཀ་དེ་ནི་ཁོང་གི་དགའ་ཕྱོགས་དང་གཏན་ནས་མི་འཚམས་པ་ཞིག་རེད།དེ་བས་ཁོང་གིས་ངལ་གསོའི་དུས་ཚོད་ཀྱི་སྐབས་སུ་སྒྲུང་ཐུང་འབྲི་མགོ་བརྩམས།སྒྲུང་ཐུང་དང་པོ་དེར་རྩོམ་ཡོན་སྒྲོ་ལོར༧༥༠རེག་ཅིང་དེ་ནི་སྐབས་དེར་ཁོང་གི་བདུན་ཕྲག་དྲུག་རིང་གི་གླ་ཕོགས་དང་འདྲ།དེའི་འཕྲོར་ཁོང་གི་སྒྲུང་ཐུང་གཉིས་པ་དེ་ལའང་རྩོམ་ཡོན་སྒྲོ་ལོར་༩༥༠རེགདེ་བས་ཁོང་གིས་ལས་ཀ་དེ་དོར་ནས་ཆེད་དུ་སྒྲུང་འབྲི་བའི་ལས་ལ་ཞུགས།བརྙན་འཕྲིན་དང་དྲ་བས་ཀློག་མཁན་དག་འཕྲོག་མི་སྲིད་པའི་དུས་རབས་དེར།སྒྲུང་ཐུང་བྲིས་པ་ཙམ་གྱིས་ཀྱང་རྩོམ་པ་པོ་ཞིག་གི་ལྟོ་གོས་འཕྱིད་ཐུབ་པ་དེ་ནི་དེང་གི་དུས་འདིར་བསམ་པའི་ཡུལ་ལས་འདས་པ་ཞིག་མ་ཡིན་ནམ།